Xalqaro futbol assotsiatsiyalari kengashi «IFAB» futbol qoidalariga kiritilgan o‘zgarishlarni tasdiqladi. Unga ko‘ra futbol qoidalariga 5 ta qo‘shimcha kiritildi: 1. Qo‘l bilan o‘ynashga cheklov kuchaydi. Endi futbolchi gol urayotgan yoki darvozaga yo‘naltirilgan to‘pni qaytarayotgan vaziyatda to‘pni qo‘l bilan o‘ynamoqchi bo‘lgandek chalg‘ituvchi harakat qilishi ham qoida buzilishi deb baholanadi; 2. Endi zaxiraga olingan futbolchi maydonning xohlagan yeridan chiqib ketishi mumkin; 3. Murabbiy va rasmiy shaxslarga kartochka ko‘rsatish tartibi konkretlashdi; 4. Penalti vaqtida darvozabonlarga qulaylik paydo bo‘ldi. Endi darvozabon penalti vaqtida bitta oyog‘ini chiziqda ushlab tursa kifoya; 5. Jarima zarbasi vaqtida hujum qilayotgan jamoa «jonli devor»ga o‘z futbolchisini qo‘ya olmaydi.